wannaphong/clean_thaiwikipedia huggingface dataset:
# ฮวงเช็งเอี๊ยง
ฮวงเช็งเอี๊ยง หรือ ฟงชิงหยาง คือผู้อาวุโส ฝ่ายกระบี่ของสำนักหัวซาน เป็นผู้ถ่ายทอดวิชาเก้ากระบี่เดียวดาย หรือ เก้ากระบี่ต๊กโกว ให้กับเล่งฮู้ชงตัวเอกของเรื่อง ประวัติความเป็นมาของฮวงเช็งเอี๊ยงในการฝึกกระบี่เก้าเดียวดายนั้นไม่แน่ชัดแต่สันนิษฐานว่าได้จากการพบบันทึกของผู้คิดค้น ต๊กโกวคิ้วป้าย แล้วนำมาศึกษาเอง เนื่องจากสำนักหัวซานมีความขัดแย้งกันเองในสำนักจนแตกเป็น 2 ฝ่ายคือ สายกระบี่ และสายลมปราณ สายกระบี่มุ่งเน้นในท่วงท่าวิชากระบี่เป็นหลัก ส่วนสายปราณมุ่งเน้นในความสมบูรณ์ของปราณเป็นสำคัญเพื่อเสริมอานุภาพของท่ากระบี่ 

ฮวงเช็งเอี๊ยงมีฝีมือเป็นที่เกรงขามของฝ่ายลมปราณ ฝ่ายลมปราณจึงออกอุบายใช้แผนสาวงามล่อลวงฮวงเช็งเอี๊ยงโดยผู้อาวุโสฝ่ายลมปราณซัดผ่ามือใส่จนตกหน้าผา ในคืนวันเกิดศึกใหญ่ซึ่งยอดฝีมือทั้ง 2 ฝ่ายต่างล้มตายลงเป็นอันมาก เป็นเหตุให้สำนักหัวซานเสื่อมโทรมลง หลังจากฮวงเช็งเอี๊ยงรอดชีวิตจากการตกหน้าผาและรู้ความจริงจึงเกิดความเบื่อหน่ายต่อยุทธจักรและเร้นกายที่ผาสำนึกผิด บนหุบเขาหัวซาน
# ภาษาซุกนี
ภาษาซุกนี เป็นภาษากลุ่มปามีร์ในภาษากลุ่มอิหร่านตะวันออกเฉียงใต้ ใช้ในจังหวัดปกครองตนเองโคร์โน บาดักสถานในทาจิกิสถานและจังหวัดบาดักสถานในอัฟกานิสถาน
อ้างอิง
 Karamšoev, Dodchudo K. (1988-99). Šugnansko-russkij slovar. 3 vols. Moskva: Nauka. ISBN 5-02-016991-9 (Vol. 2), ISBN 5-02-018101-3 /ISBN 5-02-017858-6 (Vol. 3) 

ซุกนี
ซุกนี
# ภาษากินเนารี
ภาษากินเนารีหรือภาษากาเนารี ภาษากานอร์ ภาษาโกโอนาวูร์ หรือ ภาษากูนาวาร์เป็นตระกูลภาษาย่อยทิเบต-พม่าใช้พูดในตำบลกินเนาร์ รัฐหิมาจัลประเทศ มีผู้พูดเป็นภาษาแม่ราว 49,000 คน

กินเนารี

vi:Kanor
# แฟนเทเชีย
แฟนเทเชีย สามารถหมายถึง
 แฟนเทเชีย (ดนตรี)
 แฟนเทเชีย (ภาพยนตร์) ภาพยนตร์การ์ตูนที่ออกฉายในปี พ.ศ. 2483 ของวอลท์ ดิสนีย์
 แฟนเทเชีย 2000 ภาพยนตร์ภาคต่อ ที่ออกฉายในปี พ.ศ. 2543
# ภาษาเนเดบัง
ภาษาเนเดบัง เป็นภาษากลุ่มปาปวนใช้พูดในหมู่บ้านบาลุนกาดาและบัวลังทางตะวันออกของเกาะปันตาร์ ประเทศอินโดนีเซีย และในอาอีร์ ปานัส ภาษานี้มีชื่อเรียกว่า กลามู หมายถึงเผ่า (ตรงกับภาษาอินโดนีเซีย: ซูกู) ชาวกลามูอพยพมาจากเนเดบังมายังบริเวณที่อยู่ในปัจจุบันก่อนอินโดนีเซียได้รับเอกราช ประมาณ พ.ศ. 2473 ศาสนามีบทบาทสำคัญต่อสถานะสังคมและการเปลี่ยนแปลงของภาษา ชาวกลามูในบาลุนบาดาเป็นชาวคริสต์ในขณะที่กลุ่มที่อยู่ในบัวลังและ อาอีร์ ปานัส เป็นมุสลิม และมีกลุ่มผู้อพยพที่พูดภาษาตระกูลออสโตรนีเซียนที่อพยพมาจากบารานูซารวมอยู่ด้วย ภาษาเนเดบังเป็นภาษาที่ใกล้ตาย ไม่ใคร่มีการใช้ในชีวิตประจำวัน แม้แต่ในบ้าน ชนส่วนใหญ่ในบาลุนกาดาหันไปพูดภาษาอินโดนีเซีย ส่วนในอาอีร์ ปานัสหันไปพูดภาษาอลอร์สำเนียงบารานูซา ผู้พูดภาษาเนเดบังเหลือน้อยกว่า 200 คน โดยคนที่มีอายุน้อยสุดคือ 50 ปี
# ภาษาน่าซี
ภาษาน่าซีเป็นภาษากลุ่มจีน-ทิเบต มีผู้พูดราว 300,000 คน ในลี่เจียง มณฑลยูนนาน ในพ.ศ. 2543 พบผู้พูดภาษานี้ 308,839 คน ในจำนวนนี้ 100,000 คน พูดได้ภาษาเดียว อีกราว 170,000 คน พูดภาษาจีน ภาษาทิเบต หรือภาษาไป๋ เป็นภาษาที่สอง ผู้พูดเกือบทั้งหมดอาศัยอยู่ในยูนนาน ส่วนน้อยอยู่ในทิเบต และมีความเป็นไปได้ที่จะมีผู้พูดภาษานี้ในพม่า เป็นภาษาที่มีการใช้แพร่หลาย มีราว 75,000 คนที่ใช้ภาษานี้ในรัฐบาลท้องถิ่น โรงเรียน และตลาด สื่อในเขตปกครองตนเองทั้งหมดเป็นภาษาน่าซี ภาษานี้เขียนด้วยอักษรตงบา ซึ่งเป็นอักษรน่าซีชนิดหนึ่ง อักษรละตินหรืออักษรกีบา 

ภาษานี้มี 3 สำเนียงคือ ลี่เจียง ลาเปา และลูเตียน สำเนียงลี่เจียงที่ใช้พูดทางตะวันตกเป็นสำเนียงมาตรฐาน ผู้พูดภาษานี้เรียกตนเองว่า นาคี ซึ่งใช้แทนชื่อเดิมคือ โมโซ
# จังหวัดกัซนี
กัซนี (ดารี: ; ปาทาน: , Ghazni) เป็นหนึ่งใน 34 จังหวัดของประเทศอัฟกานิสถาน ตั้งอยู่ในภาคตะวันออกเฉียงใต้ของประเทศอัฟกานิสถาน ประกอบด้วย 19 อำเภอ และประชากรราว 1.3 ล้านคน มากเป็นอันดับที่ 5 ของประเทศ มีเมืองหลักคือกัซนี ตั้งอยู่บนทางด่วนสายคาบูล-คันดาฮาร์ และมีท่าอากาศยานกัซนีให้บริการเที่ยวบินไปยังเมืองหลวง คาบูล
# ภาษาไป๋
ภาษาไป๋ (ไป๋:) เป็นภาษาที่ใช้พูดในมณฑลยูนนาน ประเทศจีน มีผู้พูดมากกว่าล้านคน แบ่งได้เป็นสามสำเนียงหลัก เป็นภาษาที่มีเสียงวรรณยุกต์และมีสระมาก ไม่มีระบบการเขียนเป็นของตนเอง อยู่ในตระกูลทิเบต-พม่า มีคำยืมจากภาษาจีนกลางราว 70% การเรียงประโยคเป็นแบบประธาน-กริยา-กรรม แบบเดียวกับภาษาจีน
# ดิสนีย์แชนแนล
บทความนี้เป็นบทความเกี่ยวกับช่องสถานีโทรทัศน์ในสหรัฐอเมริกา สำหรับช่องดิสนีย์แชนแนลที่ฉายในประเทศไทย ดูที่ ดิสนีย์แชนแนลเอเชีย

ดิสนีย์แชนแนล  เป็นช่องสถานีโทรทัศน์ของสหรัฐอเมริกา ภายใต้การบริหารของบริษัท วอลต์ ดิสนีย์ ซึ่งแพร่ภาพการ์ตูนและภาพยนตร์เป็นหลัก ดิสนีย์แชนแนลเริ่มออกฉายครั้งแรกเมื่อ 18 เมษายน พ.ศ. 2526

นอกจากในสหรัฐอเมริกาแล้ว ดิสนีย์แชนแนล ยังแพร่ภาพในประเทศต่างๆทั่วโลกในรูปแบบของตัวเอง เช่น
 ดิสนีย์แชนแนลเอเชียตะวันออกเฉียงใต้ แพร่ภาพในประเทศไทย จีน ญี่ปุ่น เกาหลี ฮ่องกง เวียดนาม อินโดนีเซีย มาเลเซีย สิงคโปร์ ฟิลิปปินส์ บรูไน และกัมพูชา
 ดิสนีย์แชนแนลอินเดีย แพร่ภาพในประเทศอินเดีย
 ดิสนีย์แชนแนลออสเตรเลีย แพร่ภาพในประเทศออสเตรเลียและนิวซีแลนด์
 ดิสนีย์แชนแนลสหราชอาณาจักร แพร่ภาพในสหราชอาณาจักร
 ดิสนีย์แชนแนลฝรั่งเศส แพร่ภาพในประเทศฝรั่งเศส
 ดิสนีย์แชนแนลอิตาลี แพร่ภาพในประเทศอิตาลี
 ดิสนีย์แชนแนลรัสเซีย แพร่ภาพในประเทศรัสเซีย
 ดิสนีย์แชนแนลสแกนดิเนเวีย แพร่ภาพในประเทศในกลุ่มสแกนดิเนเวีย
# เทนนิสยูเอสโอเพน
การแข่งขันเทนนิสยูเอสโอเพน  เป็นการแข่งขันเทนนิสแกรนด์สแลมรายการสุดท้ายของปี จัดขึ้นที่ฟลัชชิง เมโดว์ ในนครนิวยอร์ก สหรัฐอเมริกา ในเดือนสิงหาคมถึงกันยายนของทุกปี ในช่วงเวลาสองสัปดาห์(หนึ่งสัปดาห์ก่อนและหลังสุดสัปดาห์แรงงานของสหรัฐฯ) ปัจจุบันแข่งขันบนฮาร์ดคอร์ท และเป็นการแข่งขันแกรนด์สแลมรายการเดียวที่เซตสุดท้ายใช้ไทเบรกตัดสิน ยูเอสโอเพนเริ่มจัดการแข่งขันครั้งแรกในเดือนสิงหาคม ค.ศ. 1881 โดยครั้งแรกมีการแข่งขันชายเดี่ยวเพียงประเภทเดียว

พื้นผิวที่ใช้แข่งขันมีการเปลี่ยนแปลงมาแล้วสามครั้ง เริ่มจากแข่งขันบนคอร์ทหญ้า เปลี่ยนมาใช้คอร์ทดินในปี 1975 ต่อมาในปี 1978 การแข่งขันย้ายมาจัดที่ ฟลัชชิง เมโดว์ จึงมีการเปลี่ยนมาแข่งขันบนฮาร์ดคอร์ท (พื้นคอร์ทที่ใช้ในการแข่งขันมีชื่อเรียกว่า DecoTurf Hardcourt) จิมมี คอนเนอร์ส เป็นนักเทนนิสคนเดียวที่ชนะเลิศยูเอสโอเพนทั้งสามพื้นผิวคอร์ท

 ทำเนียบผู้ชนะเลิศในการแข่งขันประเภทชายเดี่ยวและหญิงเดี่ยวตั้งแต่ ค.ศ. 2000 
 ปี  ชายเดี่ยว  หญิงเดี่ยว  2000   มารัต ซาฟิน    วีนัส วิลเลียมส์  2001   เลย์ตัน ฮิววิตต์    วีนัส วิลเลียมส์  2002   พีท แซมพราส    เซเรนา วิลเลียมส์  2003   แอนดี ร็อดดิก   จัสติน เอแนง  2004   โรเจอร์ เฟเดอเรอร์    สเวทลานา คุซเนทโซวา  2005   โรเจอร์ เฟเดอเรอร์    คิม ไคลจ์สเตอร์ส  2006   โรเจอร์ เฟเดอเรอร์    มาเรีย ชาราโปวา  2007   โรเจอร์ เฟเดอเรอร์    จัสติน เอแนง  2008   โรเจอร์ เฟเดอเรอร์    เซเรนา วิลเลียมส์  2009   ฮวน มาร์ติน เดล โปโตร    คิม ไคลจ์สเตอร์ส  2010   ราฟาเอล นาดาล   คิม ไคลจ์สเตอร์ส  2011   โนวัค  ยอโควิค   สมันตา  สตูเซอร์  2012   แอนดี  เมอร์รี   เซเรนา  วิลเลียมส์  2013   ราฟาเอล นาดาล  เซเรนา  วิลเลียมส์  2014   มาริน ซิลิช  เซเรนา  วิลเลียมส์ 2015   โนวัค  ยอโควิค    ฟลาเวีย พาเน็ตต้า 2016   สตานิสลาส วาวรินกา    แองเจลิค เคร์เบอร์ 2017   ราฟาเอล นาดาล    สโลน สตีเฟ่นส์ 2018   โนวัค  ยอโควิค      นาโอมิ โอซากะ2019 ราฟาเอล นาดาล เบียงกา อันเดรียสคู2020 โดมินิค ธีม  นาโอมิ โอซากะ2021 ดานีอิล เมดเวเดฟ  เอ็มมา ราดูคานู2022 การ์โลส อัลการัซ  อิกา ชฟียอนแต็ก
# 2 หมาหน้าซื่อ
2 หมาหน้าซื่อ (2 Stupid Dogs) เป็นการ์ตูนทีวีแอนิเมชันจากประเทศสหรัฐอเมริกา สร้างโดย Donovan Cook ผลิตโดยแฮนน่า บาร์บีรา (Hanna Barbera) ออกอากาศในประเทศสหรัฐอเมริกาตั้งแต่วันที่ 18 กันยายน พ.ศ. 2536 จนถึง 21 มกราคม พ.ศ. 2538 ทางสถานี TBS Superstation หลังจากถูกยกเลิกแล้วจึงถูกกลับมาฉายซ้ำทางช่องการ์ตูนเน็ตเวิร์ค จนถึงวันที่ 14 มิถุนายน พ.ศ. 2546 ปัจจุบันฉายในช่อง บูมเมอแรง

โครงเรื่องของ 2 หมาหน้าซื่อ เป็นเรื่องราวของสุนัขที่ไม่มีชื่อสองตัว ผจญภัยเรื่องราวไร้สาระต่างๆ (เช่น การพยายามผ่านประตูอัตโนมัติ, การออกตามหาต้นกำเนิดคอร์นเฟลก) ในรูปแบบการ์ตูนตลกแบบจบในตอน โดยแต่ละตอนไม่มีความเกี่ยวเนื่องกัน นอกจากนั้นในเรื่องยังได้มีการ์ตูนแทรกเรื่องสายลับกระรอก (Secret Squirrel) โดยเป็นการนำสายลับกระรอกต้นฉบับมาเปลี่ยนแปลงลายเส้น, ตัวละครและโครงเรื่องใหม่ทั้งหมด

 ตัวละคร 
 สุนัขตัวเล็ก - ให้เสียงพากย์โดย Mark Schiff เป็นสุขนัตตัวเล็กสีน้ำตาล ชอบวิ่งไล่งับลูกบอล กลัวแมวมาก
 สุนัขตัวใหญ่ - ให้เสียงพากย์โดย Brad Garrett เป็นสุนัขเลี้ยงแกะตัวสีเทา มีผมปิดลูกตาไว้เสมอ ในบางตอนเขาจะถูกเรียกชื่อ (เช่น จอห์นนี่)
 คุณ H (ลงชื่อตอนท้ายว่า Mr.Hollywood) - ผู้ชายร่างใหญ่ มักปรากฏตัวในหลายรูปแบบและหลายบทบาท (คล้ายคลึงกับคนตัวแดงในเรื่องง้องแง้งกับเงอะงะ) มีมุขประจำตัวคือเมื่อเห็นสิ่งที่ผิดมักจะพูดว่า "นั่นน่ารักน่ะ แต่มันผิดดดดดดดด!! (แล้วมักตามด้วยเสียงแตร)
 เร้ด (หนูน้อยหมวกแดง) - ให้เสียงพากย์โดย Candi Milo เด็กหญิงตัวเล็กสวมชุดหนูน้อยหมวกแดงแต่สายตาสั้นมากๆ เธอมองสุนัขตัวใหญ่เป็นคุณยายของเธอ เธอมีของกินติดตัวและบอกว่าต้องไปกินที่บ้านคุณยายทำให้สุนัขทั้งสองยอมตามเธอไป
 เคนนี่ ฟาวเลอร์ - เด็กแว่นหน้าตาเป๋อเหลอที่หลงรักเด็กผู้หญิงห้องเดียวกันที่ชื่อบัฟฟี่ เป็นคนซุ่มซ่ามและมักถูกอันธพาลประจำห้องชื่อบัซแกล้งตลอดเวลา
 แมว - แมวที่มักปรากฏตัวออกมาในหลายๆที่ เมื่อสุนัขตัวเล็กเห็นจะตะโกน แมวววว!! แล้ววิ่งหนีไป สุนัขตัวใหญ่จะเข้ามาเห่าโฮ่ง แมวจะร้องกรี๊ดแล้วตัวแข็งแล้วตกลงมาตามด้วยเสียงแก้วแตก

 รายชื่อตอน 
 ฤดูกาลที่ 1 
 Red
 Home Is Where Your Head Is
 Cornflakes
 Spit Soup 
 Hollywood's Ark  
 At the Drive-In
 Pie in the Sky
 Let's Make a Right Price
 Return of Red  
 Sheep Dogs 
 Hobo Hounds
 Show and Tell
 Red Strikes Back
 Bathroom Humor
 Spooks a Poppin'
 Jerk
 Substitute Teacher 
 Las Pelotas!
 A Quarter
 Love 

 ฤดูกาลที่ 2 
 Stunt Dogs 
 Post Office 
 Love Doctors 
 Far-Out Friday 
 Seeing Eye Dogs 
 Cat! 
 Love in the Park 
 Day Dream 
 Trash Day 
 Vegas Buffet 
 Where's The Bone? 
 Door Jam 
 Cookies, Ookies, Blookies 
 Family Values 
 Cartoon Canines 
 Inside Out 
 Fun! 
 The Rise and Fall of the Big Dog 
 Space Dogs 

 ตอนของสายลับกระรอก 
 One Ton
 Scirrocco Mole
 Hot Rodney
 Greg
 Quark
 Platypus
 Egg
 Voodoo Goat
 Chamleon
 Agent Penny
 Goldflipper

 แหล่งข้อมูลอื่น 
 Toon Tracker: 2 Stupid Dogs
# ชั้นปลากระดูกแข็ง
ปลากระดูกแข็ง (ชั้น: Osteichthyes,) จัดอยู่ในอาณาจักรสัตว์ซึ่งอยู่ในไฟลัมคอร์ดาตา เป็นปลาที่จัดอยู่ในชั้น Osteichthyes 

พบทั้งในน้ำจืดและน้ำเค็ม โครงร่างภายในเป็นกระดูกแข็งทั้งหมด ก้านครีบอาจเป็นกระดูกอ่อนหรือกระดูกแข็งก็ได้ มีกระดูกสันหลัง ปากอยู่ปลายสุดด้านหน้า มีฟัน ตาขนาดใหญ่ ไม่มีหนังตา ขากรรไกรเจริญดี หายใจด้วยเหงือก มีฝาปิดเหงือก หัวใจมี 2 ห้อง เม็ดเลือดแดงมีนิวเคลียส เส้นประสาทสมองมี 10 คู่ มีถุงรับกลิ่น 1 คู่ แยกเพศ ปฏิสนธิภายนอก ออกลูกเป็นไข่ มีบางชนิดที่ออกลูกเป็นตัว

 การจัดจำแนก 
 ชั้นย่อยแอกติโนเทอริกิไอ เป็นปลาที่มีก้านครีบ แบ่งย่อยได้เป็น
 คอนโดรสไต เป็นปลาโบราณ มีหนวดรอบปาก เช่น ปลาสเตอร์เจียน ซึ่งมีลักษณะคล้ายปลาฉลาม, ปลาแพดเดิลที่มีปากคล้ายปากเป็ด, ปลาที่มีถุงลมคล้ายปอด
 ฮอโลสไต เป็นปลาโบราณที่มีกระดูกสันหลังยกสูงขึ้นไปในครีบ เช่น ปลาการ์ไปค์, ปลาโบว์ฟิน
 เทโลสไต เป็นปลาที่พบส่วนใหญ่ในปัจจุบัน มีถุงลมช่วยในการลอยตัว 
 ชั้นย่อยครอสโซเทอรีกิไอ มีครีบเป็นติ่งกลม มีถุงลมทำหน้าที่เป็นปอด เป็นบรรพบุรุษของสัตว์ครึ่งบกครึ่งน้ำ ได้แก่ ปลาซีลาแคนท์, ปลามีปอด

 ความแตกต่างระหว่างปลากระดูกอ่อนและปลากระดูกแข็ง 
 ปลากระดูกอ่อน  ปลากระดูกแข็ง โครงสร้างเป็นกระดูกอ่อน มีแคลเซียมสะสมอยู่  ไม่มีเนื้อเยื่อของกระดูก โครงกระดูก เกิดจากการสะสมของเซลล์กระดูก กระดูกหัวไม่มีร่อง กระดูกหัวมีร่อง ประกอบด้วยกระดูกเป็นแผ่นแข็ง เหงือกมีเยื่อกั้น ทำให้มีช่องเปิดเหงือก 5-7 คู่ ไม่มีกระดูกปิดเหงือก  เหงือกไม่มีเยื่อกั้น มีช่องเปิดเหงือก 1 คู่ มีกระดูกปิดเหงือก เพศผู้มีเดือยหนึ่งคู่ (แคลสเปอร์) ไม่มีแคลสเปอร์] อันดับมีปอด  (ปลอดภัย)มีทวารร่วม ซึ่งเป็นช่องเปิดร่วมของทวารและช่องสืบพันธุ์ ไม่มีทวารร่วม มีช่องเปิดของทวาร และช่องสืบพันธุ์แยกกัน ลำไส้สั้น มีลักษณะเป็นบันไดเวียนหรือแบบม้วนเสื่อ ลำไส้เป็นแบบธรรมดา เกล็ดแบบพลาคอยด์เรียงกันเป็นแผ่น (สาก)เกล็ดมีหลายแบบ บางจำพวกไม่มีเกล็ด ครีบไม่มีก้านครีบ มีกระดูกอ่อนพยุง  ครีบมีก้านครีบ อาจเป็นก้านครีบแข็งหรือก้านครีบอ่อน  ส่วนใหญ่ออกลูกเป็นตัว (เป็นไข่แต่ได้พัฒนาเป็นตัวในท้อง)  ส่วนมากออกลูกเป็นไข่ บางจำพวกมีสไปราเคิล (ท่อน้ำออก) ไม่มีสไปราเคิล ไม่มีซอกฟันบนขากรรไกร  มีซอกฟันบนขากรรไกร หางเป็นแบบเฮเทอโรเซอคอล หางเป็นแบบโฮโมเซอคอลกินสัตว์ทั้งสัตว์น้ำและแพลงก์ตอนเป็นอาหารทั้งหมดกินทั้งสัตว์และพืช
# โหล
โหล (dozen) เป็นการเรียกจำนวนที่เท่ากับ 12 ในจำนวนนับ โหลอาจถือเป็นการจัดกลุ่มจำนวนนับในยุคแรกๆ เนื่องจากว่าเป็นจำนวนของวงโคจรดวงจันทร์ (เดือน) ในหนึ่งวงโคจรรอบดวงอาทิตย์ (ปี)
# หมอตำแย
หมอตำแย หมายถึง หญิงผู้ทำคลอดตามแผนโบราณ ในภาษาไทย คำว่า "ตำแย" มาจากชื่อของภิกษุรูปหนึ่ง คือ "มหาเถรตำแย" ซึ่งเป็นผู้แต่งตำราว่าด้วยวิชาคลอดอันเป็นส่วนหนึ่งของคัมภีร์ปฐมจินดา
# หม้อห้อม
หม้อห้อม เป็นชื่อเรียกเสื้อคอกลม แขนสั้น ผ่าอกตลอด มักย้อมสีน้ำเงินเข้มหรือดำ เขียนเป็น "ม่อห้อม" หรือ "ม่อฮ่อม" ก็มี

หม้อห้อมเป็นเครื่องแต่งกายพื้นบ้านของไท ตั้งแต่ไทลื้อในสิบสองปันนา ลาวในประเทศลาว และไทล้านนาทางภาคเหนือหรือภาคอีสานของไทย จดหมายข่าวราชบัณฑิตยสถาน ปีที่ ๒ ฉบับที่ ๑๙ กรกฎาคม ๒๕๓๓, "ม่อฮ่อม" หรือ "หม้อห้อม"

 การย้อม 

น้ำที่ใช้ย้อมได้มาจากการนำต้นห้อมมาหมักในน้ำ จนใบห้อมเน่า ได้น้ำสีเขียวไข่กามีกลิ่นเหม็น จากนั้นนำใบห้อมที่เน่าแล้วทิ้งไป และนำใบห้อมใหม่มาหมักในน้ำเดิมจนเน่าเหม็นเข้มข้นขึ้น ได้น้ำห้อมสีฟ้า จากนั้นกรองกากห้อมทิ้งไปเหลือแต่น้ำ เมื่อนำน้ำที่ได้ไปหมักกับปูนขาว กวนให้ขึ้นฟอง เมื่อน้ำทำปฏิกิริยากับอากาศ จะได้น้ำสีน้ำเงินเข้มหรือสีคราม เมื่อกรองเอาแต่น้ำสี ใส่ในหม้อดินใบใหญ่จึงเรียกว่า "หม้อห้อม"

การย้อมผ้าหรือเส้นด้าย ให้เป็นสีหม้อห้อม จะต้องย้อมหลาย ๆ ครั้ง โดยผสมขมิ้น ฝักส้มป่อยเผา หรือน้ำมะขามเปียก และน้ำด่างที่ได้จากการเกรอะขี้เถ้าและเหล้าป่า หรือน้ำอ้อยยามหนึ่ง อนาคาริก, ห้อม ใบไม้มหัศจรรย์ "ถ้ามันตาย มันจะไม่เป็น", เนชั่นสุดสัปดาห์ ปีที่ 17 ฉบับที่ 858, 7 พฤศจิกายน 2551, หน้า 65

ผ้าหม้อห้อมเมื่อใช้งานไปนาน ๆ สีจะซีดลง และต้องนำกลับมาย้อมใหม่อยู่เสมอ ซึ่งต่างจากผ้าสีครามที่ได้จากการย้อมด้วยสีสังเคราะห์ทางเคมี ซึ่งสีจะไม่ซีด เมื่อผ่านการซักล้าง
# ประธานาธิบดีลาว
ประธานาธิบดีลาว หรือภาษาลาวเรียก ปะทานปะเทด  หรือเรียกอย่างเป็นทางการว่า ประธานาธิบดีแห่งสาธารณรัฐประชาธิปไตยประชาชนลาว  เป็นประมุขแห่งรัฐของสาธารณรัฐประชาธิปไตยประชาชนลาว นับแต่ตั้งแต่ พ.ศ. 2518 เป็นต้นมา
ตามรัฐธรรมนูญแห่งสาธารณรัฐประชาธิปไตยประชาชนลาว หมวดที่ 6 มาตรา 65 บัญญัติไว้ว่า "ประธานาธิบดีเป็นประมุขแห่งสาธารณรัฐประชาธิปไตยประชาชนลาว เป็นตัวแทนของประชาชนชาวลาวทุกคนทั้งที่อาศัยอยู่ภายในและต่างประเทศ"

 ที่มาและวาระการดำรงตำแหน่ง 
ประธานาธิบดีลาวมีที่มาจากการเลือกตั้งของสมาชิกสภาแห่งชาติ โดยได้รับคะแนนเสียงมากกว่าสองในสามของจำนวนสมาชิกสภาแห่งชาติที่เข้าร่วมการประชุม และมีวาระการดำรงตำแหน่งเท่ากับวาระของสภาแห่งชาติ (สภาแห่งชาติมีวาระ 5 ปี)

 อำนาจและหน้าที่ 
หน้าที่ของประธานาธิบดีแห่งสาธารณรัฐประชาธิปไตยประชาชนลาว ตามที่กำหนดในรัฐธรรมนูญแห่งสาธารณรัฐประชาธิปไตยประชาชนลาวมาตรา 67 มีดังนี้

 ประกาศใช้รัฐธรรมนูญและกฎหมายที่สภาแห่งชาติได้รับรองแล้ว
 ออกรัฐบัญญัติและคำสั่งของประธานาธิบดี
 เสนอแต่งตั้งหรือถอดถอนนายกรัฐมนตรีต่อสภาแห่งชาติเพื่อพิจารณาเห็นชอบ
 แต่งตั้งหรือถอดถอนตำแหน่งนายกรัฐมนตรี แต่งตั้ง โยกย้าย หรือถอดถอนตำแหน่งสมาชิกรัฐบาลภายหลังที่สภาแห่งชาติได้รับรองเห็นชอบแล้ว
 แต่งตั้งหรือถอดถอนรองประธานศาลประชาชนสูงสุดตามการเสนอของประธานศาลประชาชนสูงสุด แต่งตั้งหรือถอดถอนรองอัยการประชาชนสูงสุดตามการเสนอของอัยการประชาชนสูงสุด
 แต่งตั้ง โยกย้าย หรือถอดถอนเจ้าแขวง เจ้าครองนคร ตามการเสนอของนายกรัฐมนตรี
 ดำรงตำแหน่งผู้บัญชาการทหารสูงสุด
 อนุมัติเลื่อนชั้นหรือปลดชั้นนายพลของกองทัพ ตามการเสนอของนายกรัฐมนตรี
 เรียกประชุมและเป็นประธานกองประชุมพิเศษของรัฐบาล
 อนุมัติประดับเหรียญคำแห่งชาติ เหรียญกิตติคุณ เหรียญชัย และนามยศสูงสุดแห่งรัฐ
 อนุมัติการให้อภัยโทษ
 อนุมัติการระดมพลทั่วไปหรือเป็นภาคส่วน อนุมัติการประกาศภาวะฉุกเฉินในทั่วประเทศหรือในท้องถิ่นใดท้องถิ่นหนึ่ง
 ประกาศให้สัตยาบันหรือบอกล้างสนธิสัญญาที่ได้ลงนามกับต่างประเทศ
 แต่งตั้งผู้แทนมีอำนาจเต็มของสาธารณรัฐประชาธิปไตยประชาชนลาวไปประจำอยู่ต่างประเทศหรือเรียกกลับประเทศตามการเสนอของนายกรัฐมนตรี รับรองผู้แทนมีอำนาจเต็มของต่างประเทศที่มาประจำอยู่สาธารณรัฐประชาธิปไตยประชาชนลาว  ปฏิบัติสิทธิและหน้าที่อื่นๆ ตามที่ได้กำหนดไว้ในกฎหมาย

 ตำแหน่งรองประธานาธิบดี 
รองประธานาธิบดีลาวเป็นผู้ปฏิบัติหน้าที่ตามที่ได้รับมอบหมายจากประธานาธิบดี และปฏิบัติหน้าที่แทนประธานาธิบดีในกรณีประธานาธิบดีไม่สามารถทำหน้าที่ได้ มีที่มาจากการเลือกตั้งของสมาชิกสภาแห่งชาติ โดยได้รับคะแนนเสียงมากกว่ากึ่งหนึ่งของจำนวนสมาชิกสภาแห่งชาติที่เข้าร่วมการประชุม

 รายชื่อประธานาธิบดี 
ลำดับประธานาธิบดีระยะเวลาพรรคการเมืองนายกรัฐมนตรีภาพชื่อเริ่มสิ้นสุดรวมระยะเวลา1 80px สุภานุวงศ์ສຸພານຸວົງ 1975 1986  พรรคประชาชนปฏิวัติลาว 80pxไกสอน พมวิหาน2 80px พูมี วงวิจิดພູມີ ວົງວິຈິດ31 ตุลาคม}}198615 สิงหาคม}}1991  พรรคประชาชนปฏิวัติลาว3 80px ไกสอน พมวิหานໄກສອນ ພົມວິຫານ 1991 1992  พรรคประชาชนปฏิวัติลาว 80pxคำไต สีพันดอน4 80px หนูฮัก พูมสะหวันໜູຮັກ ພູມສະຫວັນ 1992 1998  พรรคประชาชนปฏิวัติลาว5 80px คำไต สีพันดอนຄຳໄຕ ສີພັນດອນ 1998 2006  พรรคประชาชนปฏิวัติลาว 80pxสีสะหวาด แก้วบุนพัน 80pxบุนยัง วอละจิด6 80px จูมมะลี ไซยะสอนຈູມມະລີ ໄຊຍະສອນ 2006 2016  พรรคประชาชนปฏิวัติลาว 80pxบัวสอน บุบผาวัน 80pxทองสิง ทำมะวง7 80px บุนยัง วอละจิดບຸນຍັງ ວໍລະຈິດ 2016 2021  พรรคประชาชนปฏิวัติลาว 80pxทองลุน สีสุลิด880pxทองลุน สีสุลิดທອງລຸນ ສີສຸລິດ2021ดำรงตำแหน่งพรรคประชาชนปฏิวัติลาว 80pxพันคำ วิพาวัน 80pxสอนไซ สีพันดอน
# หลินจือ
หลินจือ อาจหมายถึง
เมืองหลินจือ ในเขตปกครองตนเองทิเบตของประเทศจีน
เห็ดหลินจือ (Ganoderma lucidum)
# รายชื่อนายกรัฐมนตรีลาว
นายกรัฐมนตรีลาว  หรือเรียกอย่างเป็นทางการว่า นายกรัฐมนตรีแห่งสาธารณรัฐประชาธิปไตยประชาชนลาว เป็นตำแหน่งหัวหน้าคณะรัฐบาลของประเทศลาว ก่อตั้งขึ้นเมื่อปี พ.ศ. 2483 โดยมีเจ้าเพชรราช รัตนวงศาเป็นนายกรัฐมนตรีคนแรกของประเทศในสมัยที่ประเทศลาวถูกปกครองโดยประเทศญี่ปุ่น โดยปัจจุบันมี ดร.สอนไซ สีพันดอน ดำรงตำแหน่งเป็นนายกรัฐมนตรีคนที่ 9 และคนปัจจุบัน ตั้งแต่วันที่ 30 ธันวาคม พ.ศ. 2565

รายชื่อนายกรัฐมนตรี
นายกรัฐมนตรีราชอาณาจักรลาว
ลำดับนายกรัฐมนตรีวาระการดำรงตำแหน่งพรรคการเมืองกษัตริย์ภาพชื่อเริ่มต้นสิ้นสุดระยะเวลา1 80px เพชรราช รัตนวงศาເຈົ້າເພັດຊະຣາດ ຣັຕນະວົງສາ ค.ศ. 1941 ค.ศ. 1945  ไม่สังกัดพรรค 80pxศรีสว่างวงศ์— 80px พระยา คำม้าวພະຍາ ຄຳມ້າວ ค.ศ. 1945 ค.ศ. 1946  ลาวอิสระ 80pxเพชรราช รัตนวงศา2 80px จินดาวงศ์ເຈົ້າຈິນດາວົງສ໌ ค.ศ. 1946 ค.ศ. 1947  ไม่สังกัดพรรค 80pxศรีสว่างวงศ์3 80px สุวรรณราชເຈົ້າສຸວັນນະຣາດ ค.ศ. 1947 ค.ศ. 1948  ไม่สังกัดพรรค4 80px บุญอุ้ม ณ จำปาศักดิ์ບຸນອຸ້ມ ນະ ຈຳປາສັກ ค.ศ. 1948 ค.ศ. 1950  ไม่สังกัดพรรค5 80px ผุย ชนะนิกรຜຸຍ ຊະນະນິກອນ ค.ศ. 1950 ค.ศ. 1951  พรรคเสรี6 80px ศรีสว่างวัฒนาເຈົ້າສີສະຫວ່າງວັດທະນາ ค.ศ. 1951 ค.ศ. 1951  ไม่สังกัดพรรค7 80px สุวรรณภูมาເຈົ້າສຸວັນນະພູມາ ค.ศ. 1951 ค.ศ. 1954  แนวซาดก้าวหน้า8 80px กระต่าย โดนสโสฤทธิ์ກະຕ່າຍ ໂດນສະໂສລິດ ค.ศ. 1954 ค.ศ. 1956  แนวซาดก้าวหน้า(7) 80px สุวรรณภูมา  ค.ศ. 1956 ค.ศ. 1958  แนวซาดก้าวหน้า(5) 80px ผุย ชนะนิกรຜຸຍ ຊະນະນິກອນ ค.ศ. 1958 ค.ศ. 1959  ลาวรวมลาว 80pxศรีสว่างวัฒนา— 80px สุนทอน ปะถำมะวงສູນທອນ ປະຖຳມະວົງ ค.ศ. 1959 ค.ศ. 1960  คณะกรรมการป้องกันผลประโยชน์แห่งชาติ / กองทัพลาว 9 80px กุ อภัยກຸ ອະໄພ ค.ศ. 1960 ค.ศ. 1960  ไม่สังกัดพรรค10 80px สมสนิท วงกตรัตนะເຈົ້າສົມສະນິດ ວົງກົຕຣັຕນະ ค.ศ. 1960 ค.ศ. 1960  คณะกรรมการป้องกันผลประโยชน์แห่งชาติ(7) 80px สุวรรณภูมาເຈົ້າສຸວັນນະພູມາ ค.ศ. 1960 ค.ศ. 1960  ลาวรวมลาว 80px กวีนิม พลเสนาກວີນິມ ພົລເສນາ ค.ศ. 1960 ค.ศ. 1960  พรรคสันติภาพเป็นกลาง(4) 80px บุญอุ้ม ณ จำปาศักดิ์ບຸນອຸ້ມ ນະ ຈຳປາສັກ ค.ศ. 1960 ค.ศ. 1962  ไม่สังกัดพรรค(7) 80px สุวรรณภูมาເຈົ້າສຸວັນນະພູມາ ค.ศ. 1962 ค.ศ. 1975  พรรคลาวเป็นกลาง

นายกรัฐมนตรีสาธารณรัฐประชาธิปไตยประชาชนลาว
 ลำดับ ภาพ ชื่อ วาระการดำรงตำแหน่ง ประธานาธิบดี เริ่มต้น สิ้นสุด ระยะเวลา 1 80px ไกสอน พมวิหาน 8 ธันวาคม ค.ศ. 1975 15 สิงหาคม ค.ศ. 1991  เจ้าสุภานุวงศ์ พูมี วงวิจิด 2 80px คำไต สีพันดอน 15 สิงหาคม ค.ศ. 1991 16 กุมภาพันธ์ ค.ศ. 1998  ไกสอน พมวิหาน หนูฮัก พูมสะหวัน 3 80px สีสะหวาด แก้วบุนพัน 16 กุมภาพันธ์ ค.ศ. 1998 27 มีนาคม ค.ศ. 2001  คำไต สีพันดอน 4 80px บุนยัง วอละจิด 27 มีนาคม ค.ศ. 2001 8 มิถุนายน ค.ศ. 2006  5 80px บัวสอน บุบผาวัน 8 มิถุนายน ค.ศ. 2006 23 ธันวาคม ค.ศ. 2010  จูมมะลี ไซยะสอน 6 80px ทองสิง ทำมะวง 23 ธันวาคม ค.ศ. 2010 20 เมษายน ค.ศ. 2016  7 110x110px ทองลุน สีสุลิด 20 เมษายน ค.ศ. 2016 22 มีนาคม ค.ศ. 2021  บุนยัง วอละจิด 8 80px พันคำ วิพาวัน 22 มีนาคม ค.ศ. 2021 30 ธันวาคม ค.ศ. 2022  ทองลุน สีสุลิด 9 102x102px สอนไซ สีพันดอน 30 ธันวาคม ค.ศ. 2022 ดำรงตำแหน่ง 

อดีตนายกรัฐมนตรีลาวที่ยังมีชีวิตอยู่

หมายเหตุ
# เนื้อเยื่อเจริญ
เนื้อเยื่อเจริญ  คือเนื้อเยื่อในพืชที่ประกอบไปด้วยเซลล์ที่ยังไม่ผ่านการเปลี่ยนสภาพ (เซลล์ที่สามารถแบ่งตัวได้) ซึ่งมักพบในตำแหน่งที่พืชมีการเจริญเติบโต โดยปกติแล้วเซลล์พืชที่ทำการแบ่งตัวแล้วจะไม่สามารถแบ่งตัวออกมาได้อีก เนื้อเยื่อเจริญจึงเป็นองค์ประกอบสำคัญในการแบ่งตัวของเซลล์เนื่องจากประกอบไปด้วยเซลล์ใหม่ที่จะถูกนำไปขยายเนื้อเยื่อและนำไปสู่สร้างอวัยวะใหม่ เพื่อเป็นโครงสร้างพื้นฐานให้กับต้นพืช 

เซลล์ในเนื้อเยื่อเจริญนั้นมีรูปแบบการทำงานที่คล้ายคลึงกับเซลล์ต้นกำเนิดที่พบในสัตว์ คือมีบางเซลล์ที่ยังไม่ผ่านการเปลี่ยนสภาพ แต่สามารถที่จะทำการแบ่งเซลล์ในภายหลังได้ และเซลล์ทั้งสองประเภทยังมีขนาดเล็กและเต็มไปด้วยโปรโตพลาสซึม ทั้งยังมีแวคิวโอลที่มีขนาดเล็กมาก ส่วนไซโทพลาสซึมนั้นไม่มีพลาสติดที่ผ่านการเปลี่ยนสภาพประกอบอยู่ด้วย (คือคลอโรพลาสหรือโครโมพลาส) แม้ว่าจะโพรพลาสติดซึ่งเป็นขั้นก่อนของพลาสติดอยู่ก็ตาม เซลล์ในเนื้อเยื่อเจริญจะอัดแน่นอยู่ด้วยกันโดยไม่มีช่องว่างระหว่างเซลล์ และจะมีผนังเซลล์ที่บางมาก การดำรงสภาพกลุ่มเซลล์เหล่านี้ต้องการสมดุลระหว่างกระบวนการที่ตรงข้ามกันสองกระบวนการคือการเริ่มสร้างอวัยวะและการแทนที่เซลล์ต้นกำเนิด

เนื้อเยื่อเจริญสามารถแบ่งประเภทได้ตามตำแหน่งที่อยู่ แบ่งได้เป็น 3 ประเภทได้แก่

 เนื้อเยื่อเจริญส่วนปลาย 
เนื้อเยื่อเจริญส่วนปลาย (Apical meristem) พบบริเวณปลายยอดไม้, ปลายราก และตาไม้ เมื่อแบ่งเซลล์แล้วทำให้ปลายยอด ปลายรากยืดยาวออกไปหรือตาแตกกิ่งก้านใหม่ เนื้อเยื่อเจริญมีขนาดเล็กมากเมื่อเปรียบเทียบกับเนื้อเยื่อเจริญด้านข้างที่มีรูปร่างเป็นทรงกระบอก

เนื้อเยื่อเจริญส่วนปลายประกอบด้วยชั้นหลายชั้น ซึ่งจำนวนของชั้นขึ้นอยู่กับชนิดของพืช แต่โดยทั่วไปแล้วชั้นนอกสุดจะถูกเรียกว่าทูนิคา (tunica) และชั้นในสุดเรียกว่าคอร์ปัส (corpus) ทูนิคาจะเป็นตัวกำหนดลักษณะภายนอกของปากใบและริมใบในพืชใบเลี้ยงเดี่ยว ส่วนคอร์ปัสจะเป็นตัวกำหนดลักษณะของปากใบในพืชใบเลี้ยงคู่ คอร์ปัสและทูนิคาจึงมีส่วนสำคัญอย่างยิ่งในลักษณะภายนอกของพืชเนื่องจากเซลล์ในพืชทั้งหมดถูกผลิตขึ้นมาจากเนื้อเยื่อเจริญ

 เนื้อเยื่อเจริญด้านข้าง 
เนื้อเยื่อเจริญด้านข้าง (Lateral meristem) หรือเนื้อเยื่อเจริญขั้นทุติยภูมิ (Secondary meristem) เป็นเนื้อเยื่อเจริญที่เกิดภายหลังในโครงสร้างที่มีการเจริญขั้นที่สอง เช่นรากและลำต้น เซลล์ของเนื้อเยื่อเจริญส่วนนี้มีลักษณะเป็นรูปสี่เหลี่ยมผืนผ้า มีผนังเซลล์บาง และจัดเรียงเซลล์อย่างเป็นระเบียบ สามารถแบ่งได้เป็น 2 ชนิดคือ
 วาสคิวลาร์แคมเบียม (Vascular cambium) แทรกอยู่ระหว่างเนื้อเยื่อโฟลเอ็ม (phloem) และไซเล็ม (xylem) ทำหน้าที่สร้างไซเล็มและโฟลเอ็มขั้นทุติยภูมิ ซึ่งกระบวนการสร้างนี้นำไปสู่การสร้างเนื้อไม้และจะดำเนินไปชั่วอายุของพืช พบในพืชใบเลี้ยงคู่ และพืชตระกูล[[สน]
 คอร์กแคมเบียม (Cork cambium) ทำหน้าที่สร้างคอร์กเพื่อทำหน้าที่แทนเซลล์เอพิเดอร์มิส (epidermis) โดยคอร์กนี้จะกลายไปเป็นเปลือกไม้ต่อไป
parnechymal enlargement พืชใบเลี้ยงเดี่ยวบางชนิดเช่น หมากผู้หมากเมีย เข็มกุดั่น ศรนารายณ์] พืชตระกูลปาล์ม เรียก anomalous secondary growth
 เนื้อเยื่อเจริญเหนือข้อ 
เนื้อเยื่อเจริญเหนือข้อ (Intercalary meristem) เป็นเนื้อเยื่อเจริญทรงกระบอกที่พบอยู่บริเวณเหนือข้อของพืชใบเลี้ยงเดี่ยว โดยเนื้อเยื่อเจริญบริเวณนี้จะทำให้ปล้องยืดยาวออกไป
# ชูปากาบรัส
ชูปากาบรัส (แปลว่า "ตัวดูด [เลือด] แพะ") เป็นสิ่งมีชีวิตลึกลับที่เป็นที่เล่าลือชนิดหนึ่ง มีผู้ที่อ้างว่าพบเห็นครั้งแรกในปวยร์โตรีโกในปี ค.ศ. 1995 และมีหลายคนรายงานว่า มันได้ฆ่าสัตว์ชนิดต่าง ๆ เช่น แพะ ด้วยการดูดเลือดเป็นจำนวนมาก และยังคงมีผู้พบเห็นมันมาอย่างต่อเนื่องจนถึงปัจจุบัน ปัจจุบัน ที่ปวยร์โตรีโก มีนักสำรวจท้องถิ่นได้สำรวจเรื่องราวเกี่ยวกับชูปากาบรัส และพบถ้ำแห่งหนึ่งที่เชื่อว่าเป็นที่อาศัยของมัน และรอยเท้าของชูปากาบรัสก็มีลักษณะใหญ่คล้ายนกกระจอกเทศ

ที่รัฐเท็กซัส มีเกษตรกรรายนึงอ้างว่าเขาสามารถยิงชูปากาบรัสได้และฝังมันไว้ในที่ดินที่บ้านของเขา โดยเจ้าตัวที่เชื่อว่าเป็นชูปากาบรัสนั้นได้ฆ่าไก่ของเขาไปแล้วถึง 3 หน  ซึ่งเจ้าสัตว์ตัวนี้มีรูปร่างแปลกมาก คือ ตัวเป็นสีฟ้าปนสีเทาและไม่มีขน แต่จากการพิสูจน์ของนักวิทยาศาสตร์จากกะโหลกและตรวจดีเอ็นเอของสัตว์ชนิดนี้แล้วนั้น พบว่า เป็นเพียงสุนัขไคโยตีที่เป็นขี้เรื้อนเท่านั้น

และจากการศึกษาซากสัตว์ที่เชื่อว่าตายด้วยการดูดเลือดของชูปากาบรัสจนหมดตัวนั้นของแพทย์ผู้เชี่ยวชาญ พบว่า แท้จริงแล้วเลือดในตัวสัตว์เหล่านั้นยังมีอยู่ เพียงแต่ว่าถ้ามองจากภายนอกอาจดูเหมือนไม่มีเลือดเหลืออยู่ในตัวเลย เป็นเพราะเลือดในตัวสัตว์นั้นได้หยุดไหลเมื่อหัวใจหยุดเต้น และเชื่อว่า สัตว์ที่โจมตีสัตว์เหล่านี้นั้นน่าจะเป็นสุนัขป่าหรือลิงป่า

อย่างไรก็ตาม จากภาพแบบร่างของผู้ที่อ้างว่าเคยพบเห็น ชูปากาบรัสมีรูปร่างหน้าตาหลากหลายต่างกัน แต่มีลักษณะที่ร่วมกันคือ มีหน้าตาคล้ายมนุษย์ต่างดาวที่เรียกว่า เกรย์ (Grey) แต่มีขาหลังที่ใหญ่คล้ายจิงโจ้  

ในวันที่ 21 พฤษภาคม ค.ศ. 2010 พยาบาล 2 คน ได้พาสุนัขไปเดินเล่นแถวริมทะเลสาบที่รัฐออนแทรีโอ ประเทศแคนาดา ได้พบเห็นสัตว์ตัวหนึ่งที่มีลักษณะประหลาด คือ ร่างกายเต็มไปด้วยขน แต่หัวล้านเลี่ยน หน้าตาน่ากลัว ลำตัวยาว ขายาว มีหางคล้ายหนู ซึ่งไม่มีใครบอกได้ว่า คือสัตว์อะไร มีผู้เชื่อว่าคือ ชูปากาบรัส
# ชิโลควิน (รัฐออริกอน)
ชิโลควิน  เป็นเมืองในเคาน์ตีแคลมัท รัฐออริกอน สหรัฐอเมริกา 

 ภูมิศาสตร์ 
เมืองชิโลควินตั้งอยู่ที่พิกัดภูมิศาสตร์  มีพื้นที่ทั้งหมด 2.1 ตารางกิโลเมตร

 ประชากร 
จากการทำสำมะโนประชากรในปี พ.ศ. 2543 เมืองชิโลควินมีประชากร 716 คน มีความหนาแน่นของประชากร 345.6 คนต่อตารางกิโลเมตร
# แอดัมส์ (รัฐออริกอน)
แอดัมส์  เป็นเมืองในเคาน์ตียูมะทิลลา รัฐออริกอน สหรัฐอเมริกา 

 ภูมิศาสตร์ 
เมืองแอดัมส์ตั้งอยู่ที่พิกัดภูมิศาสตร์  มีพื้นที่ทั้งหมด 0.9 ตารางกิโลเมตร

 ประชากร 
จากการทำสำมะโนประชากรในปี พ.ศ. 2543 เมืองแอดัมส์มีประชากร 297 คน มีความหนาแน่นของประชากร 337.3 คนต่อตารางกิโลเมตร

อแอดัมส์
# ออลบานี (รัฐออริกอน)
ออลบานี  เป็นเมืองในเคาน์ตีลินน์ รัฐออริกอน สหรัฐอเมริกา 

 ภูมิศาสตร์ 
เมืองออลบานีตั้งอยู่ที่พิกัดภูมิศาสตร์  มีพื้นที่ทั้งหมด 41.6 ตารางกิโลเมตร

 ประชากร 
จากการทำสำมะโนประชากรในปี พ.ศ. 2543 เมืองออลบานีมีประชากร 46,610 คน มีความหนาแน่นของประชากร 993.3 คนต่อตารางกิโลเมตร